Document ID: 31993D0576

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Οκτωβρίου 1993 περί τροποποιήσεως της απόφασης 93/402/ΕΟΚ σχετικά με τους όρους των υγειονομικών μέτρων και την κτηνιατρική πιστοποίηση που απαιτούνται κατά την εισαγωγή νωπών κρεάτων προελεύσεως ορισμένων χωρών της Νοτίου Αμερικής
(93/576/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές βοοειδών, αιγοειδών και προβατοειδών νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2) του Συμβουλίου και ιδίως τα άρθρα 14, 15 και 16,
Εκτιμώντας:
ότι οι υγειονομικοί όροι και η κτηνιατρική πιστοποίηση που απαιτούνται κατά την εισαγωγή νωπών κρεάτων που προέρχονται από τη Βραζιλία μεταξύ άλλων καθορίζονται από την απόφαση 93/402/ΕΟΚ της Επιτροπής (3), όπως τροποποιήθηκε από την απόφαση 93/463/ΕΟΚ (4)-
ότι, κατά την τελευταία κοινοτική αποστολή που πραγματοποιήθηκε στη Βραζιλία, διαπιστώθηκε βελτίωση της υγειονομικής κατάστασης στα κράτη του Sao Paulo και Minas Gerais που ήταν το αποτέλεσμα των ενεργειών των κτηνιατρικών υπηρεσιών-
ότι, λόγω της γενικής κατάστασης στη Βραζιλία, η προθεσμία η οποία λήγει την 1η Νοεμβρίου 1993 πρέπει να παραταθεί με σκοπό την περαιτέρω αξιολόγηση των αποτελεσμάτων που επιτεύχθησαν στο πλαίσιο των εν λόγω δραστηριοτήτων-
ότι είναι αναγκαίο, κατά συνέπεια, να τροποποιηθεί η απόφαση 93/402/ΕΟΚ-
ότι τα μέτρα που προβλέπονται στον παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη δεν επιτρέπουν την εισαγωγή νωπών κρεάτων που έχουν παραχθεί και πιστοποιηθεί μετά την 1η Ιουνίου 1994 προελεύσεως των κρατών του Sao Paulo και Minas Gerais (Βραζιλία).
Τα κράτη μέλη επιτρέπουν την εισαγωγή των νωπών κρεάτων που έχουν παραχθεί και πιστοποιηθεί πριν από τις 2 Ιουνίου 1994 έως τις 15 Ιουνίου 1994, προελεύσεως των εν λόγω κρατών.
Άρθρο 2
Οι διατάξεις της απόφασης 93/463/ΕΟΚ καταργούνται.
Το παράρτημα Ι της απόφασης 93/402/ΕΟΚ αντικαθίσταται από την παρούσα απόφαση.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 25 Οκτωβρίου 1993.

Labels: 3
18
17
6